इतिहास गवाह है कि विपदाओं में, निराशा में भक्ति द्वारा प्रभु की अंगुली पकडने से कितना बड़ा बदलाव जीवन में आया है । जीवन्‍त उदाहरण पाण्‍डवों का है जब युदिष्ठिर जी ने राजस्‍यु यज्ञ की इच्‍छा की तो प्रभु ने हंस कर पुछा की क्‍या राजस्‍यु यज्ञ कर यह दिखाना चाहते हो कि तुम कितने बड़े हो गये हो । श्रीकमलचरणों को पकड अर्जुन जी ने कहा कि प्रभु हम यह दिखाना चाहते हैं दुनिया को की हमारे पास सूई जितनी भूमि भी नहीं थी, दर-दर भटक रहे थे, हमारे प्राणों पर कितने संकट आये पर सिर्फ एक प्रभु ने हमारे निराशा को आशा में बदल दिया । इन श्रीकमलचरणों की महिमा जग को बताना चाहते हैं जिनको पकडने के कारण, दर-दर भटकने वाले पाण्‍डव पूरे विश्‍व के अधिपति बन गये और राजस्‍यु यज्ञ करने जितना सामर्थ्‍यवान बन गये ।